《次韵和卢中甫有美堂会诸年契》
宋代·沈遘

华屋陈高会，春风众物新。嘉宾共科籍，胜事动邦人。

大白期无算，清谈信绝尘。诗豪两难敌，弱力厌千钧。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。